עודד לאופולד

עודד לאופולד (נולד ב-13 בספטמבר 1974) הוא שחקן ישראלי, התפרסם בעקבות השתתפותו בסרט "הבועה" ומשחקו בסדרת הדרמה של Yes, "רביעיית רן". לאופולד נולד בחיפה, השני במשפחה בת ארבעה ילדים. אביו סוכן ביטוח וימאי. לאופולד שירת בצה"ל בחיל הים. בהמשך למד משחק בבית צבי שלוש שנים ועבר להתגורר בתל אביב. באוקטובר 1999 השתתף בהפקה משותפת ישראלית-גרמנית למחזה "חלום ליל קיץ" מאת שייקספיר שהוצגה בבית ציוני אמריקה. שיחק בתיאטרון הספרייה במחזה "מלחמת טרויה לא תפרוץ" מאת ז'אן ז'ירודו, ובמחזמר "אחים בדם" של וילי ראסל. לאחר מכן שיחק בתיאטרון באר שבע בבימויו של גדי ענבר במחזה "ביבר הזכוכית", מאת טנסי ויליאמס. הופיע בתיאטרון הקאמרי במחזות "המלך ליר", "כטוב בעיניכם" ו"המלט" מאת שייקספיר, ב"מעיין הכבשים" מאת לופה דה וגה, וב"חגיגה" מאת דייוויד אולדרידג', לפי תסריט של סרט דני ובבימויו של חנן שניר. לוהק גם לתפקיד יצחק רבין הצעיר במחזמר של גדי ענבר "מי שחלם". מ-2012 משחק בהצגה "גטו" בתיאטרון הקאמרי. מ-2011 מופיע בהצגה "סוף טוב" מאת ענת גוב, בדמותו של רופא העסוק בדילמה של הארכת חיים מול איכות חיים לחולת סרטן. מ-2017 משחק בהצגה "שלוש אחיות" מאת אנטון צ'כוב בהפקה משותפת של הקאמרי והבימה בתפקיד סוליוני. מ-2019 משחק במחזה "הריון" מאת עדנה מזי"א ובבימויו של עמרי ניצן בתיאטרון הקאמרי בתפקיד עידו. מ-2022 משחק בתיאטרון הבימה בהצגות "וכי מהו טיול" ו"ינטל". מ-2023 משחק בתיאטרון הבימה בהצגה "המודעה"(אנ'). את תפקידו הראשון בטלוויזיה עשה בסדרה "כנפיים" (2002) ששודרה בערוץ הראשון. באותה שנה השתתף בתפקיד אורח בסדרת הנעורים "החבר'ה הטובים" ששודרה בערוץ הילדים. ב-2005 שיחק בטלנובלה "פיק אפ" ששודרה בערוץ 10 בתפקיד: שי. ב-2007 שיחק בדרמה היומית "השיר שלנו" ששודרה ב-Yes, וכן שיחק בסדרה "אולי הפעם" גם כן ב-YES. בשנת 2007 שיחק בטלנובלה "השיר שלנו" בתפקיד רם שגב בשיר שלה העונה השלישית. ב-2008 שיחק בסדרת הדרמה "רביעיית רן" וגילם את דמותו של איתן רן, וב-2010 שב לגלם את אותה דמות בעונה השנייה. באותה שנה שיחק בסדרה "גירושים נפלאים" בתפקיד: אבנר בן חור. ב-2015 שיחק בסדרת הדרמה לנוער "כוכב הצפון" ששודרה בערוץ דיסני, שם גילם את אריק, מדריך השחייה של שון. בשנת 2009 הנחה את השעשועון "הטלפון" ששודר ברשת, ערוץ 2. בשנת 2017 השתתף בעונה השנייה של סדרת הדרמה "מתים לרגע". בשנת 2019 שיחק בסדרה "ביום שהאדמה רעדה" בקשת 12. בשנת 2020 השתתף בעונה השנייה של תאג"ד בה שיחק את אביה של נטע קולמן. באותה השנה, השתתף בתוכנית המציאות נינג'ה ישראל במקצה ה-VIP. בנוסף שיחק בעונה השנייה של "ג'ודה" ששודרה בהוט. בשנת 2022 שיחק בסדרה "מיוחדת" של כאן חינוכית את עמוס וייסברג, אבא של ירדן. בשנת 2022 שיחק בסדרה "פאודה" בתור "רפאל" סגן ראש המוסד. בשנת 2023 שיחק בסדרת הנוער "פול ספיד" בתפקיד אריק פרנקו. ב-2003 שיחק בסרט הדרמה "להיות כוכב" בבימויו של ארנון צדוק, וגילם שוטר. וכן השתתף בסרטים "הבועה" בבימוי גל אוחובסקי ואיתן פוקס (2006), "נוזהת אל-פואד" בבימויו של יהודה ג'אד נאמן (2006), ו"סרט של משוטטים" בבימויים של דוד דרזי ומעיין רוגל (2006). בשנת 2009 שיחק בסרט "רגליים קרות" בבימויו של דורון ערן. ב-2011 הצטלם לסרטו של דורון ערן "נמס בגשם" שבו זכה לחשיפה משמעותית, והסרט יצא לאקרנים ב-12 בינואר 2012. ב-2013 שיחק בסרט "פרדייס קרוז" לצד עוז זהבי, גיל דסיאנו ביטון, אלי אלטוניו, הסרט הוא קופרודוקציה ישראלית-גרמנית-צרפתית. ב-2015 הצטלם לאופולד לשלושה סרטי קולנוע: "אבוללה", סרט פנטזיה לילדים בבימויו של יוני גבע, שם הוא משחק לצד נתי קלוגר, רותם קינן, מכרם ח'ורי, מיכה סלקטר ועוד. "חתונה מנייר", סרט דרמה, בבימויו של ניצן גלעדי, שם הוא משחק לצד אסי לוי, מורן רוזנבלט, רועי אסף, אריה צ'רנר ועוד. "נדיה - שם זמני", סרט דרמה, בבימויה של העורכת טובה אשר, שם הוא משחק לצד נטע שפיגלמן, עלי סלימאן, דני גבע, אלי קרן-אסף ועוד. ב-2019 שיחק בתפקיד הראשי בסרט "15 שנה". על תפקידו בסרט זכה בפרס השחקן הטוב ביותר בפסטיבל הבינלאומי לקולנוע גאה. לאופולד שיחק בסרטי סטודנטים רבים, ובהם "אבא ציפור" (2009), "גאות" (2011), "סקס דול" (2012), "חופש גדול" (2012), "חנייה בצל" (2013), "שניצל", בו רק שמעו את קולו (2014), "יום חתונה של אלה" (2014), "קוטל העצבים" (2015). מדיה וקבצים בנושא עודד לאופולד בוויקישיתוף עודד לאופולד, במיזם "אישים" לתיעוד היצירה הישראלית עודד לאופולד, במסד הנתונים הקולנועיים IMDb (באנגלית) עודד לאופולד, באתר "אידיבי", מאגר הידע העברי לקולנוע ישראלי ועולמי עודד לאופולד, באתר ספר הקולנוע הישראלי עודד לאופולד, באתר AllMovie (באנגלית) עודד לאופולד, במסד הנתונים הקולנועיים KinoPoisk (ברוסית) עודד לאופולד, בארכיון הבימה עודד לאופולד, באתר ארכיון הסרטים הישראלי בסינמטק ירושלים עודד לאופולד, ברשת החברתית אינסטגרם רון לוין, להציל את טוראי רבין, באתר nrg‏, 24 באוגוסט 2005 יונתן אסתרקין, עודד מנסה - ראיון עם עודד ליאופולד מ"רבעיית רן", באתר nrg‏, 21 ביוני 2008 עודד לאופולד, ההתפרעות בהצגה "גטו": האחריות היא עלינו, באתר ynet, 26 באפריל 2012 ליאת רון, ‏עודד לאופולד: "החזקתי את עצמי לא לזרוק את האלה לכיוון הקהל", באתר גלובס, 14 במאי 2012 בלי פילטר: שיחה אישית עם עודד לאופולד, באתר וואלה, 3 בדצמבר 2015